wannaphong/clean_thaiwikipedia huggingface dataset:
# เอสลอมอบอด (เทศมณฑลเซพีดอน)
เอสลอมอบอด  เป็นหมู่บ้านในตำบลเบย์ซอ อำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 248 คนใน 53 ครัวเรือน.
# ประตูซีเหอ
ประตูซีเหอ (แมนจู:  ijishūn hūwaliyambure duka) หรือ ซีเหอเหมิน  เป็นประตูที่ตั้งอยู่บนถนนกลางของเขตพระราชฐานชั้นนอกของพระราชวังต้องห้าม อยู่ที่ด้านนอกของประตูไท่เหอและอยู่ทางตะวันออกฝั่งตรงข้ามกับประตูเสียเหอ ประตูนี้สร้างขึ้นครั้งแรกในปีที่ 18 ของรัชสมัยหย่งเล่อ (1420) และได้ชื่อว่า ประตูแห่งการเชื่อฟังทางขวา อาคารปัจจุบันสร้างขึ้นในปีที่ 23 ของรัชสมัยเฉียนหลง (1758)
# เอสลอมอบอด (เทศมณฑลแซร์แดชต์)
เอสลอมอบอด  เป็นหมู่บ้านในตำบลออลอน อำเภอกลาง เทศมณฑลแซร์แดชต์ จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 942 คนใน 176 ครัวเรือน จากนั้นใน พ.ศ. 2554 มีประชากรถึง 989 คนใน 262 ครัวเรือน และในสำมะโน พ.ศ. 2559 หมู่บ้านนี้มีประชากร 1,056 คนใน 302 ครัวเรือน ทำให้เป็นหมู่บ้านที่มีขนาดใหญ่สุดในตำบลนี้
# ประตูเสียเหอ
ประตูเสียเหอ  หรือ เสียเหอเหมิน  เป็นประตูที่ตั้งอยู่บนถนนกลางของลานชั้นนอกของพระราชวังต้องห้าม ด้านนอกของประตูไท่เหอ อยู่ทางทิศตะวันออกและตรงข้ามกับประตูซีเหอ ประตูนี้สร้างขึ้นครั้งแรกในปีที่ 18 ของรัชสมัยหย่งเล่อ และตั้งชื่อว่า ประตูแห่งการเชื่อฟังด้านซ้าย อาคารหลังปัจจุบันสร้างขึ้นใหม่ในช่วงต้นของรัชสมัยซุ่นจื้อ และตั้งชื่อตามปัจจุบัน
# คาวาโงเอะ
คาวาโงเอะ  อาจหมายถึง

 สถานที่ 
 คาวาโงเอะ (จังหวัดไซตามะ) นครในจังหวัดไซตามะ ประเทศญี่ปุ่น
 คาวาโงเอะ (จังหวัดมิเอะ) เมืองในจังหวัดมิเอะ ประเทศญี่ปุ่น
 แคว้นศักดินาคาวาโงเอะ แคว้นศักดินาในอดีตของประเทศญี่ปุ่น
# โรงเตี๊ยมแห่งรัก
โรงเตี๊ยมแห่งรัก  เป็นซีรีส์ทางโทรทัศน์ของเกาหลีใต้ นำแสดงโดย ชิน เย-อึน, รยออุน, ช็อง กุน-จู และคังฮุน ออกอากาศตอนแรกทางเอสบีเอสทีวีในวันที่ 20 มีนาคม ค.ศ. 2023 และออกอากาศทุกวันจันทร์และวันอังคาร เวลา 22:00 น. (เวลามาตรฐานเกาหลี) นอกจากนี้ยังมีสตรีมบน Wavve ในเกาหลีใต้และบน Viki และวิว ในบางภูมิภาค

 เรื่องย่อ 
ซีรีส์เกี่ยวกับหญิงสาวเจ้าของเกสต์เฮาส์ชื่อ สวนบุปผา และผู้อยู่อาศัยที่มีความลับรวมตัวกันเพื่อตามหา อี ซ็อล องค์รัชทายาทที่หายตัวไปเมื่อ 13 ปีก่อน
# เรียลลี่คูลแอร์ไลนส์
เรียลลี่คูลแอร์ไลนส์  เป็นสายการบินสตาร์ตอัปสัญชาติไทย ก่อตั้งในวันที่ 2 มีนาคม พ.ศ. 2566 และเปิดตัวในวันที่ 22 มีนาคม เรียลลี่คูลนิยามตัวเองว่าเป็นสายการบินไลฟ์สไตล์–ฟูลเซอร์วิส คือจะไม่เน้นความหรูหราและไม่ได้เป็นสายการบินราคาประหยัด ปัจจุบันเรียลลี่คูลแอร์ไลนส์ได้รับใบอนุญาตประกอบกิจการบินพลเรือนจากสำนักงานการบินพลเรือนแห่งประเทศไทยแล้ว ขณะนี้อยู่ระหว่างรอการพิจารณาการออกใบรับรองผู้ดำเนินการเดินอากาศ โดยคาดว่าจะสามารถเริ่มทำการบินได้ภายในไตรมาสที่สองของปี พ.ศ. 2568

 จุดหมายปลายทาง 
เรียลลี่คูลแอร์ไลนส์จะให้บริการเที่ยวบินไปยังจุดหมายปลายทางระหว่างประเทศเป็นหลัก จะไม่ทำเที่ยวบินภายในประเทศ โดยได้มีการคาดการณ์ว่าจะเป็นเส้นทางสู่ญี่ปุ่น, จอร์เจีย, คาซัคสถาน, เกาหลีใต้, จีน, สหราชอาณาจักร, สหรัฐอเมริกา, สหภาพยุโรป, ตุรกี และออสเตรเลีย

 ฝูงบิน 
เรียลลี่คูลแอร์ไลนส์ได้มีการเจรจากับแอร์บัสและโบอิงในการนำเครื่องบินลำตัวกว้างประจำการในฝูงบิน โดยสายการบินมีแผนที่จะนำเครื่องบินเข้าประจำการจำนวนสองลำภายในปี 2566 และอีกสองลำภายในปี 2567 เริ่มแรกจะทำการเช่าเครื่องบินโบอิง 777-200อีอาร์และแอร์บัส เอ330 มาประจำการ แล้วจึงจะใช้แอร์บัส เอ350 ที่ใหม่กว่าแทน

+ฝูงบินของเรียลลี่คูลแอร์ไลนส์เครื่องบินประจำการคำสั่งซื้อผู้โดยสารหมายเหตุแอร์บัส เอ330-300—3รอประกาศแอร์บัส เอ350-900—4รอประกาศโบอิง 777-200อีอาร์—2รอประกาศจะเช่าจากการบินไทยรวม—9
# ประตูเจินตู้
ประตูเจินตู้ (แมนจู:  tob dasan-i duka) เป็นประตูทางด้านทิศตะวันตกของประตูไท่เหอ สร้างขึ้นครั้งแรกพร้อมกับประตูไท่เหอและตั้งชื่อว่า ประตูซีเจี่ยว  ต่อมาในปี ค.ศ. 1526 จักรพรรดิเจียจิ้งเปลี่ยนชื่อประตูนี้เป็น ประตูเซฺวียนจื้อ  ประตูถูกไฟไหม้และทำลายลงในปีที่ 14 ของรัชสมัยกวังซฺวี่และสร้างใหม่ในปีถัดกัน ชื่อปัจจุบันของประตูนี้จักรพรรดิราชวงศ์ชิงพระราชทานให้
# ประตูเจาเต๋อ
ประตูเจาเต๋อ  เป็นประตูในพระราชวังต้องห้าม ตั้งอยู่ทางทิศตะวันออกถัดจากประตูไท่เหอ ประตูได้รับการตั้งชื่อครั้งแรกว่า ประตูมุมตะวันออก ในสมัยราชวงศ์หมิง
# ถนนประดิพัทธ์
ถนนประดิพัทธ์ เป็นถนนที่เชื่อมระหว่างแขวงถนนนครไชยศรี เขตดุสิต กับแขวงพญาไท เขตพญาไท กรุงเทพมหานคร มีขนาดของความกว้างถึง 4 ช่องจราจร มีความยาว 1.808 กิโลเมตร ต้นถนนเริ่มต้นจากทางแยกสะพานแดง ท้ายถนนคือทางแยกสะพานควายบริเวณย่านสะพานควาย ชื่อถนนประดิพัทธ์ตั้งชื่อตามพระยาประดิพัทธภูบาล (คอยู่เหล ณ ระนอง)

 ประวัติ 
ในอดีตบริเวณนี้เป็นทุ่ง ต่อมาในสมัยพระบาทสมเด็จพระมงกุฎเกล้าเจ้าอยู่หัว มีการตั้งหน่วยงานทหารจำนวนมากบริเวณทิศเหนือของเขตดุสิตและอยู่ทางทิศตะวันตกของแขวงสามเสนใน (หรือแขวงพญาไทในปัจจุบัน) หลังการเปลี่ยนแปลงการปกครองนายทหารเข้ามาอยู่อาศัยบริเวณนี้รวมถึงบริเวณใกล้เคียงอย่างซอยราชครูและอารีย์

บริเวณทางรถไฟสายเหนือตัดกับถนนประดิพัทธ์ เป็นจุดสำคัญทางประวัติศาสตร์ เป็นที่นัดหมายผู้นำทหารของคณะผู้ก่อการเปลี่ยนแปลงการปกครอง ตอนเช้ามืดเวลา 05.00 น. ของวันที่ 24 มิถุนายน พ.ศ. 2475 ตามที่ปรากฏใน บันทึกการปฏิวัติ 24 มิถุนายน 2475 ของพันเอกพระยาทรงสุรเดช เพราะจุดนี้เป็นจุดเป้าหมายของคณะที่จะเข้าไปจู่โจมยึดกำลังอาวุธยุทโธปกรณ์และขนกำลังพลก็อยู่บนถนนทหาร โดยในช่วงเวลานั้นบริเวณนี้น่าจะเปลี่ยวมาก ในช่วง พ.ศ. 2505–2510 ย่านนี้ก็ยังไม่ค่อยมีคนอาศัยอยู่มากนัก

ในช่วงสงครามเวียดนาม เกิดโรงแรมและผับเพื่อรองรับทหารจีไอ เช่น โรงแรมประดิพัทธิ์ โรงแรมกานต์มณี โรงแรมอลิซาเบธ โรงแรมแอมบาสซี่ เป็นต้น ในช่วงปี พ.ศ. 2520–2532 ชาวอาหรับจากซาอุดีอาระเบียก็มักมาพักโรงแรมเหล่านี้ด้วย ในอดีตเป็นที่ตั้งของห้างเมอร์รี่คิงส์สะพานควาย เป็นที่ตั้งของโรงหนังพหลโยธินรามา รวมทั้งเป็นศูนย์รวมของโรงเรียนกวดวิชาในยุคก่อน หลังจากมีสถานีรถไฟฟ้าบีทีเอสสะพานควาย ทำให้บริเวณนี้ได้รับการพัฒนาด้านอสังหาริมทรัพย์เกิดคอนโดมิเนียม เปลี่ยนจากย่านเชิงพาณิชย์กลายเป็นย่านที่อยู่อาศัยระดับกลางบน

ปัจจุบัน สองข้างทางเป็นตึกแถวอาคารพาณิชย์เกือบตลอดเส้นทาง โดยอาคารพาณิชย์ทั้งสองข้างทางนั้นเปิดเป็นร้านอาหาร ร้านทอง ธนาคาร ฯลฯ

 รายชื่อทางแยก 

 สถานที่สำคัญ 

 thumb|ถนนประดิพัทธ์ มุ่งหน้าแยกสะพานควายสำนักงานการปฏิรูปที่ดินเพื่อเกษตรกรรม ถนนประดิพัทธ์
 กองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์
 กรมทหารปืนใหญ่ที่ 1 รักษาพระองค์
 กรมช่างอากาศ
 กรมการขนส่งทหารบก
# คาวาโงเอะ (จังหวัดมิเอะ)
คาวาโงเอะ  เป็นเมืองที่ตั้งอยู่ในอำเภอมิเอะ จังหวัดมิเอะ  เมืองคาวาโงเอะมีประชากรประมาณ 15,455 คน มีความหนาแน่นของประชากร 1,770 คนต่อตารางกิโลเมตร มีขนาดพื้นที่ทั้งสิ้น 

 ภูมิศาสตร์ 
เมืองคาวาโงเอะตั้งอยู่ทางตะวันออกเฉียงเหนือของจังหวัดมิเอะ บริเวณที่ราบต่ำติดกับอ่าวอิเซะ บางส่วนของเทศบาลเป็นที่ที่น้ำท่วมถึง มีระดับความสูงที่ระดับน้ำทะเลหรือใกล้เคียงกับระดับน้ำทะเล

 เทศบาลข้างเคียง 
 จังหวัดมิเอะ
 นครยกกาอิจิ
 เมืองอาซาฮิ
 นครคูวานะ

 ภูมิอากาศ 
คาวาโงเอะมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) โดยมีลักษณะเฉพาะคือฤดูร้อนที่อบอุ่น และฤดูหนาวที่เย็นสบายโดยมีหิมะตกเล็กน้อยไปจนถึงไม่มีเลย อุณหภูมิเฉลี่ยทั้งปีในคาวาโกเอะอยู่ที่ 14.9 °C ปริมาณน้ำฝนเฉลี่ยทั้งปีอยู่ที่ 1,656 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมที่ประมาณ 26.6 °C และต่ำสุดในเดือนมกราคมที่ประมาณ 3.5 °Cข้อมูลภูมิอากาศคาวาโงเอะ

 ประชากร 
ตามข้อมูลการสำรวจสำมะโนประชากรของญี่ปุ่นสถิติประชากรคาวาโงเอะ จำนวนประชากรของคาวาโงเอะเพิ่มขึ้นอย่างต่อเนื่องในช่วง 30 ปีที่ผ่านมา

 ประวัติศาสตร์ 
พื้นที่ที่เป็นเมืองคาวาโงเอะในปัจจุบัน เดิมเป็นส่วนหนึ่งของแคว้นโบราณที่มีชื่อว่า แคว้นอิเซะ และเป็นส่วนหนึ่งของแคว้นศักดินาคูวานะในยุคเอโดะ มีการถมทะเลเป็นพื้นที่ขนาดใหญ่เพื่อเพิ่มพื้นที่ปลูกข้าว ต่อมาในยุคเมจิ เมื่อมีการประกาศใช้ระบบเทศบาล ได้มีการจัดตั้งเทศบาลหมู่บ้านขึ้นภายในอำเภออาซาเกะเมื่อวันที่ 1 เมษายน ค.ศ. 1889 หมู่บ้านคาวาโวเอะก็เป็นหนึ่งในนั้น อำเภออาซาเกะถูกยุบและรวมเข้ากับอำเภอมิเอะเมื่อ ค.ศ. 1896 หมู่บ้านโควาโงเอะได้รับการยกฐานะเป็นเมืองเมื่อวันที่ 17 ตุลาคม ค.ศ. 1957

 การเมืองการปกครอง 
thumb|ศาลาว่าการเมืองคาวาโงเอะ

เมืองคาวาโงเอะมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเมืองที่เป็นระบบสภาเดียว มีสมาชิก 12 คน ในการเมืองระดับจังหวัด เมืองคาวาโงเอะพร้อมกับเทศบาลอื่น ๆ ในอำเภอมิเอะ เป็นเขตเลือกตั้งที่ให้สมาชิกสภาจังหวัดมิเอะจำนวน 2 คน ในการเมืองระดับชาติ เมืองคาวาโงเอะเป็นส่วนหนึ่งของเขตเลือกตั้งจังหวัดมิเอะ เขต 3 ในการเลือกตั้งสภาผู้แทนราษฎรของสภานิติบัญญัติแห่งชาติ

 เศรษฐกิจ 
เศรษฐกิจพื้นฐานของเมืองคาวาโงเอะ ได้แก่ การเกษตร และการประมงเชิงพาณิชย์ เมืองนี้ยังเป็นที่ตั้งของโรงไฟฟ้าคาวาโงเอะของบริษัทชูบุอิเล็กทริกพาวเวอร์ (Chubu Electric Power)

 การศึกษา 
คาวาโงเอะมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง และโรงเรียนมัธยมต้น 1 แห่ง และโรงเรียนที่สังกัดคณะกรรมการการศึกษาจังหวัดมิเอะ ได้แก่ โรงเรียนมัธยมปลาย 1 แห่ง

 การขนส่ง 
 รถไฟ 
 20px รถไฟคินเท็ตสึ: สายนาโงยะ
 สถานี: 

 ทางหลวง 
 24px|link=|alt=E1A ทางด่วนอิเซวังงัง
 
 

 บุคคลที่มีชื่อเสียง 
 ยูตะ อิชิกาวะ นักโชงิ (นักหมากรุกญี่ปุ่น) อาชีพ
 คูมิโกะ โองูระ นักแบดมินตันอาชีพ
# โจ เพชชี
โจเซฟ แฟรงก์ เพชชี (, ; เกิด 9 กุมภาพันธ์ ค.ศ. 1943) เป็นนักแสดงและนักดนตรีชาวอเมริกัน เขาเป็นที่รู้จักจากการแสดงเป็นตัวละครที่มีความบึกบึนและแปรปรวนในหลากหลายแนว รวมถึงผลงานที่แสดงร่วมกับรอเบิร์ต เดอ นิโร และมาร์ติน สกอร์เซซี ในภาพยนตร์เรื่อง นักชกเลือดอหังการ์ (1980), คนดีเหยียบฟ้า (1990), ร้อนรัก หักเหลี่ยมคาสิโน (1995) และ คนใหญ่ไอริช (2019) นอกจากนั้นเขายังปรากฏในภาพยนตร์เรื่อง เมืองอิทธิพล คนอหังการ์ (1984), มูนวอล์คเกอร์ ดิ้นมหัศจรรย์ (1988), รอยเลือดฝังปฐพี (1991), โค่นถนนสายเจ้าพ่อ (1993) และ ผ่าภารกิจเดือด องค์กรลับ (2006) บทบาทตลกขบขันของเขา รวมถึงภาพยนตร์สองภาคแรกในแฟรนไชส์ โดดเดี่ยวผู้น่ารัก (1990–1992), วินนี่ ญาติพี่รวมมิตร (1992) และแฟรนไชส์ ริกก์ส คนมหากาฬ

เพชชีได้รับรางวัลออสการ์ สาขานักแสดงสมทบชายยอดเยี่ยม จากบทนักเลง ทอมมี เดวีโต ในเรื่อง คนดีเหยียบฟ้า และได้รับการเสนอชื่อในสาขาเดียวกันอีกสองครั้ง จากบทโจอี ลามอตตา และรัสเซลล์ บูฟาลีโน ในเรื่อง นักชกเลือดอหังการ์ และ คนใหญ่ไอริช ตามลำดับ เขาประกาศวางมือจากการแสดงในปี 1999 แต่ได้กลับมาแสดงภาพยนตร์อีกสี่เรื่องตั้งแต่นั้นมา

นอกจากอาชีพนักแสดง เขายังเป็นนักดนตรีผู้ออกสตูดิโออัลบั้มมาแล้วสามชุด ได้แก่ ลิตเติลโจชัวร์แคนซิง! (1968), วินเซนต์ลากวาร์เดียแกมบินีซิงส์จัสต์ฟอร์ยู (1998) และ เพชชี... สติลซิงอิง (2019)
# ความสัมพันธ์บรูไน–เยอรมนี
ประเทศบรูไนและประเทศเยอรมนีสถาปนาความสัมพันธ์ทางการทูตใน ค.ศ. 1984 โดยบรูไนมีสถานทูตในเบอร์ลิน ส่วนเยอรมนีมีสถานทูตในบันดาร์เซอรีเบอกาวัน

 ประวัติ 
ทั้งสองประเทศเริ่มสร้างความสัมพันธ์ตั้งแต่วันที่ 1 พฤษภาคม ค.ศ. 1984 จากนั้นใน ค.ศ. 1985 สมเด็จพระราชาธิบดีสุลต่านฮัสซานัล โบลเกียห์เสด็จไปประเทศเยอรมนีเป็นการส่วนพระองค์ ก่อนจะเสด็จเยือนระดับอาคันตุกะใน ค.ศ. 1998 จากนั้นจึงเสด็จอย่างเป็นทางการใน ค.ศ. 2002 และ 2011 ส่วนทางฝั่งเยอรมนี นายกรัฐมนตรีเฮ็ลมูท โคล เยือนประเทศบรูไนอย่างเป็นทางการใน ค.ศ. 1997

 เศรษฐกิจ 
บรูไนมองประเทศเยอรมนีเป็นหุ้นส่วนทางเศรษฐกิจที่สำคัญ โดยมีการเพิ่มการค้าทวิภาคีใน ค.ศ. 2011 ที่ประมาณ 346 ล้านยูโร สินค้าที่เยอรมนีส่งออกส่วนใหญ่ได้แก่ รถยนต์ เครื่องจักร เคมีภัณฑ์ และเครื่องจักรกลหนัก นอกจากนี้ยังมีการให้สัตยาบันข้อตกลงว่าด้วยการส่งเสริมและคุ้มครองการลงทุนซึ่งกันและกันระหว่างสองประเทศ

 การศึกษา 
ทั้งสองประเทศจัดโครงการนักเรียนแลกเปลี่ยนที่เริ่มต้นใน ค.ศ. 2008 ซึ่งเริ่มต้นด้วยกลุ่มนักเรียนชาวบรูไนเข้าศึกษาในมหาวิทยาลัยของเยอรมนี

 อ่านเพิ่ม 
 Germany, Brunei to discuss 'a whole range of issues' The Brunei Times
# จีนไทเปในเอเชียนเกมส์ 2022
ประเทศไต้หวัน เข้าร่วมแข่งขันในนามจีนไทเป ในเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 แต่เนื่องจากการรระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

เหรียญรางวัลแบ่งตามชนิดกีฬา
เหรียญรางวัลแบ่งตามชนิดกีฬาชนิดกีฬาทอง เงิน  ทองแดง  รวม 25px Roller sports 7 2 4 13 25px Tennis 2 2 1 5 25px Canoeing 2 0 1 3 25px Judo 2 0 0 2 25px Boxing 1 2 2 5 25px Bridge 1 1 0 2 25px Karate 1 1 0 2 25px Gymnastics Artistic 1 0 2 3 25px 3X3 Basketball 1 0 0 1 25px Go 1 0 0 1 25px Soft tennis 0 3 2 5 25px Taekwondo 0 3 2 5 25px Esports 0 2 2 4 25px Archery 0 1 1 2 25px Kabaddi 0 1 1 2 25px Swimming 0 1 0 1 25px Baseball 0 1 0 1 25px Table tennis 0 0 2 2 25px Athletics 0 0 1 1 25px Badminton 0 0 1 1 25px Golf 0 0 1 1 25px Kurash 0 0 1 1 25px Shooting 0 0 1 1 25px Softball 0 0 1 1 25px Weightlifting 0 0 1 1 25px Wushu 0 0 1 1 รวม 19 20 28 67
# วงศ์หอยลาย
วงศ์หอยลาย (ชื่อวิทยาศาสตร์: Veneridae) เป็นวงศ์หนึ่งของหอยในชั้นไบวาลเวีย
thumb| Mercenaria mercenaria
thumb
เป็นวงศ์ที่ใหญ่ที่สุดของหอยสองฝา โดยมีประมาณ 500–800 สปีชีส์

มีหลายชนิดที่กินได้ ชนิดมักนิยมรับประทานได้แก่ หอยอาซาริ (Ruditapes philippinarum), หอยลาย (Paphia undulata) และ หอยตลับลาย (Meretrix lusoria)
thumb| หอยแมลงภู่นิวซีแลนด์ (Austrovenus stutchburyi)
# คิโงะ
thumb| ทั้ง "ใบไม้แดง" (紅葉) และ "พระจันทร์" (月) ต่างก็เป็นคำคิโงะประจำฤดูใบไม้ร่วง เมื่อรวมกับ "ดอกไม้" (花) "โฮโตโตงิสุ" (ほととぎす) และ "หิมะ" (雪) แล้ว กลายเป็น "ทิวทัศน์ทั้งห้า" (五箇の景物)
คิโงะ  เป็นคำที่ใช้ในเร็งงะ, ไฮไก, ไฮกุ เพื่อแสดงถึงฤดูกาลที่เฉพาะเจาะจง เช่น "หิมะ" (ฤดูหนาว) "พระจันทร์" (ฤดูใบไม้ร่วง) "ดอกไม้" (ฤดูใบไม้ผลิ) ในบางสำนักหรือสถาบัน คำที่เป็นหัวเรื่องของบทกวีหรือแก่นของไฮกุเรียกว่า "คิได" (季題きだい) เพื่อแยกความแตกต่างจาก "คิโงะ" ซึ่งหมายถึงแค่ฤดูกาล แต่ทั้ง 2 คำนี้ขอบเขตไม่ชัดเจนและบ่อยครั้งก็ใช้ในความหมายเดียวกัน山下一海 「季語」『現代俳句大事典』 173-174頁 ทั้ง "คิโง" และ "คิได"เป็นคำที่มีมาตั้งแต่สมัยใหม่ ส่วนในสมัยโบราณมีคำเรียกว่า "คิโนะโคโตบะ" (季の詞), "คิโนะได" (季の題), "ชิกิโนะโคโตบะ" (四季の詞) หรือแค่ "คิ" (季) เฉย ๆ หรือ "คิเซ็ตสึ" (季節)山下一海 「季題」『現代俳句大事典』 178-179頁
# อำเภอเจอรันตุต
เจอรันตุต  เป็นอำเภอทางตะวันออกเฉียงเหนือของรัฐปะหัง ประเทศมาเลเซีย เป็นที่ตั้งของตามันเนอการา

อำเภอนี้เป็นอำเภอที่ใหญ่ที่สุดในรัฐปะหัง โดยขอบเขตตอนเหนือติดกับรัฐกลันตันและรัฐตรังกานู ทางใต้ติดกับอำเภอเตอเมอร์โละฮ์และอำเภอมารัน ทางตะวันตกติดกับอำเภอลีปิซและอำเภอเราบ์ และทางตะวันออกติดกับอำเภอกวนตัน

 ประวัติ 
ในสมัยอาณานิคม เจอรันตุตเคยเป็นส่วนหนึ่งของอำเภอกัวลาลีปิซ จากนั้นใน ค.ศ. 1951 จึงมีสถานะตำบลปกครองตนเอง (daerah kecil) ที่มีเจ้าหน้าที่ผู้ช่วยเป็นรองจากสำนักงานอำเภอกัวลาลิปิซ เจอรันตุตกลายเป็นอำเภอใหม่ใน ค.ศ. 1959 แต่ไม่มีสิทธิ์ในรัฐสภาจนกระทั่ง ค.ศ. 1974

 เขตการปกครอง 
thumb|250px|แผนที่อำเภอเจอรันตุต
อำเภอเจอรันตุตแบ่งออกเป็น 10 ตำบล ดังนี้:
 บูเรา (12,120 เฮกเตอร์)
 ฮูลูเจอกา (29,000 เฮกเตอร์)
 ฮูลูเติมเบอลิง (416,897 เฮกเตอร์)
 เกอโลลา (6,248 เฮกเตอร์)
 กัวลาเติมเบอลิง (10,778 เฮกเตอร์)
 เปอดะฮ์ (24,600 เฮกเตอร์) (เมืองหลัก)
 ปูเลาตาวาร์ (84,435 เฮกเตอร์)
 เตอบิงติงกี  (33,400 เฮกเตอร์)
 เตะฮ์ (9,563 เฮกเตอร์)
 เติมเบอลิง (135,718 เฮกเตอร์)

 ประชากร 

จำนวนประชากรมาจากสำมะโน ค.ศ. 2010 ของสำนักงานสถิติ
 กลุ่มชาติพันธุ์ในเจอรันตุต, สำมะโน ค.ศ. 2010 กลุ่มชาติพันธุ์  ประชากร  ร้อยละ ภูมิบุตร  73,648  84.8% จีน  10,056  11.6% อินเดีย  2,930  3.4% อื่น ๆ  206  0.2% รวม  86,840  100%
# เดนิส เออร์วิน
โจเซฟ เดนิส เออร์วิน (เกิด 31 ตุลาคม ค.ศ. 1965) เป็นอดีตนักฟุตบอลอาชีพชาวไอริชและผู้จัดรายการโทรทัศน์เกี่ยวกับฟุตบอล

ในฐานะผู้เล่น เขาเล่นเป็นฟูลแบ็คตั้งแต่ปี ค.ศ. 1983 ถึง ค.ศ. 2004 เออร์วินเป็นที่รู้จักกันดีที่สุดจากการเล่นที่ยาวนานและประสบความสำเร็จที่แมนเชสเตอร์ยูไนเต็ด ซึ่งเขาสร้างชื่อเสียงให้ตัวเองเป็น 1 ในผู้เล่นที่สำคัญที่สุดในทีมยูไนเต็ดที่คว้าแชมป์ในประเทศและถ้วยรางวัลยุโรปในช่วงเวลาที่เขาอยู่ที่นั่นระหว่างปี ค.ศ. 1990 ถึง ค.ศ. 2002 เขาได้รับการยกย่องจากอเล็กซ์ เฟอร์กูสันว่าเป็นการเซ็นสัญญาที่ยิ่งใหญ่ที่สุดของเขาแบบปอนด์ต่อปอนด์ ก่อนหน้านี้ในอาชีพของเขา เขาเล่นให้กับลีดส์ยูไนเต็ด และโอลดัมแอทเลติก และจบอาชีพของเขาด้วยการลงเล่น 2 ปีที่วุลเวอร์แฮมป์ตันวอนเดอเรอส์ ซึ่งเป็นสโมสรที่เขาสนับสนุนตั้งแต่ยังเป็นเด็ก

เออร์วินลงเล่นให้ทีมชาติสาธารณรัฐไอร์แลนด์ 56 นัด ยิงได้ 4 ประตู และพาทีมเข้าถึงรอบ 2 (16 ทีมสุดท้าย) ในฟุตบอลโลก 1994 เออร์วินเป็นนักฟุตบอลชาวไอริชที่ประสบความสำเร็จมากที่สุดคนหนึ่งในประวัติศาสตร์ ทำสถิติร่วมกับรอย คีน เพื่อนร่วมทีมแมนเชสเตอร์ ยูไนเต็ด โดยคว้าถ้วยรางวัล 19 รายการในอาชีพของเขา

 ชีวิตวัยเด็ก 
เออร์วินเกิดและเติบโตในคอร์ก และได้รับการศึกษาที่โรงเรียน Togher Boys' National School และ Colaiste Chriost Ri

เกียรติประวัติ
โอลดัมแอทเลติก
Football League Cup runner-up: 1989–90

แมนเชสเตอร์ยูไนเต็ด
Premier League: 1992–93, 1993–94, 1995–96, 1996–97, 1998–99, 1999–2000, 2000–01
FA Cup: 1993–94, 1995–96; runner-up: 1994–95
Football League Cup: 1991–92; runner-up: 1990–91, 1993–94
FA Charity Shield: 1990 (shared), 1993, 1996, 1997
UEFA Champions League: 1998–99
European Cup Winners' Cup: 1990–91
European Super Cup: 1991
Intercontinental Cup: 1999

วุลเวอร์แฮมป์ตันวอนเดอเรอส์
Football League First Division play-offs: 2003
# ทรอเฟเดช็องปียง 2023
ทรอเฟเดช็องปียง 2023 เป็นการแข่งขันฟุตบอลทรอเฟเดช็องปียง ครั้งที่ 27 ซึ่งเป็นการแข่งขันฟุตบอลประจำปีระหว่างปารีแซ็ง-แฌร์แม็ง ผู้ชนะเลิศลีกเอิง ฤดูกาล 2022–23 พบกับตูลูซ ผู้ชนะเลิศกุปเดอฟร็องส์ ฤดูกาล 2022–23 เดิมมีกำหนดการแข่งขันในวันที่ 5 สิงหาคม ค.ศ. 2023 ณ ราชมังคลากีฬาสถาน กรุงเทพมหานคร ประเทศไทย2023 Trophée des CHampions to be played in Bangkok  ligue1.com เขียนโดย S. WILLIS เขียน และสืบค้นเมื่อวันที่ 23 มีนาคม ค.ศ. 2023 แต่ได้เลื่อนไปแข่งขันในวันที่ 3 มกราคม ค.ศ. 2024 ณ ปาร์กเดแพร็งส์ กรุงปารีส ประเทศฝรั่งเศส

ภูมิหลัง
ในวันที่ 23 มีนาคม ค.ศ. 2023 คณะกรรมการบริหารสันนิบาตฟุตบอลอาชีพประเทศฝรั่งเศสได้ตัดสินใจจัดการแข่งขันทรอเฟเดช็องปียง 2023 ที่ราชมังคลากีฬาสถานในวันที่ 5 สิงหาคม ค.ศ. 2023 โดยร่วมมือกับบริษัท เฟรชแอร์ เฟสติวัล จำกัด บริษัทผู้จัดงานกิจกรรมในประเทศไทย ซึ่งจะเป็นครั้งที่สี่ของทรอเฟเดช็องปียงที่จัดขึ้นในทวีปเอเชีย ต่อจากในปี 2014 2018 และ 2019 ที่ประเทศจีนFrench Super Cup 2023 ปักหมุดไทย ขนทัพแชมป์ลีกเอิง vs. แชมป์กุปเดอฟร็องส์ ที่สนามราชมังฯ 5 ส.ค. นี้ เขียนโดย THE STANDARD TEAM เขียน และสืบค้นเมื่อ 23 มีนาคม ค.ศ. 2023
# โทริกัตสึ
โทริกัตสึ  หรือ จิกิงกัตสึ (チキンカツ) หรือ ไก่ชุบเกล็ดขนมปังทอด เป็นอาหารประเภทของทอดที่ทำโดยเอาเนื้อไก่ มาชุบเข้ากับแป้งสาลี ไข่ไก่ที่ตีแล้ว และ เกล็ดขนมปัง แล้วทอดในน้ำมันปริมาณมาก เป็นอาหารญี่ปุ่นที่มีลักษณะคล้ายกับทงกัตสึหรือกิวกัตสึ แค่เปลี่ยนมาใช้เนื้อไก่เป็นส่วนผสม
# ธวัชชัย โอชารถ
ธวัชชัย โอชารถ (เกิด 30 มกราคม พ.ศ. 2546) เป็นนักฟุตบอลอาชีพชาวไทย ที่เล่นตำแหน่งกองกลางให้กับอุดร ยูไนเต็ด ในไทยลีก 3

 ระดับอาชีพ 
ในเดือนตุลาคม พ.ศ. 2564 ธวัชชัยได้ประเดิมนัดแรกในไทยลีกเจอกับเชียงรายยูไนเต็ด
# เอ็นซีทีโทแจจ็อง
เอ็นซีทีโดแจจอง (หรือตัวพิมพ์ใหญ่ทั้งหมด) เป็นยูนิตย่อยลำดับที่ 5 ของวงบอยแบนด์เกาหลีใต้ เอ็นซีที ซึ่งก่อตั้งและบริหารโดยเอสเอ็มเอนเตอร์เทนเมนต์ กลุ่มประกอบด้วยสมาชิกสามคนได้แก่ โดยอง, แจฮยอน, และ จองอู เปิดตัวเมื่อวันที่ 17 เมษายน ค.ศ. 2023 ด้วย อีพี (EP) ในชื่อ Perfume พวกเขามีชื่อเสียงจากการร้องเพลงแนวอาร์แอนด์บี และมีเสียงร้องที่ดีทั้งหมด ซึ่งแตกต่างจากยูนิตย่อยอื่น ๆของ เอ็นซีที

 สมาชิก 
 โทย็อง (도영)
 แจฮย็อน (도영)
 คิม ช็อง-อู (정우)

 ผลงานเพลง 
 อีพี 
+ รายชื่ออีพี พร้อมรายละเอียด อันดับชาร์ต ปีที่วางจำหน่าย ยอดขาย และการรับรอง ชื่อ รายละเอียด อันดับชาร์ตสูงสุด ยอดขาย การรับรอง KOR JPN JPNHot Perfume วางจำหน่าย: 17 เมษายน 2023
 สังกัด: เอสเอ็มเอนเตอร์เทนเมนต์
 รูปแบบ: ซีดี, ดิจิทัลดาวน์โหลด, สตรีมมิง 2  5  5 KOR: 841,976Cumulative sales of Perfume:

 
 
 
 

 
 JPN: 28,854Cumulative sales of Perfume:

 
 
  KMCA: 2× Platinum

 ซิงเกิล 
+ รายชื่อซิงเกิล พร้อมปีที่วางจำหน่าย อันดับชาร์ต และชื่ออัลบั้ม ชื่อ ปี อันดับชาร์ตสูงสุด อัลบั้ม KOR "Perfume" 2023 4 Perfume

 ชาร์ตเพลงอื่นๆ 
+ รายชื่อชาร์ตเพลงอื่น พร้อมปีที่วางจำหน่าย อันดับชาร์ต และชื่ออัลบั้ม ชื่อ ปี อันดับชาร์ตสูงสุด อัลบั้ม KOR "Kiss" 2023 107 Perfume "Dive" 131 "Strawberry Sunday" 144 "Can We Go Back"  110 "Ordinary"  170

 คอนเสิร์ตและทัวร์ 
 คอนเสิร์ต NCT 127 2nd Tour 'Neo City – The Link' (2021–2023) เมื่อ 22 ตุลาคม ค.ศ. 2022 ซิงเกิล Can We Go Back
 งานเทศกาลดนตรีเอ็มบีซีมิวสิคเฟสติวัล 2022
# ขนมปังแผ่น
ขนมปังแผ่น หมายถึงขนมปังที่อบทำเป็นรูปกล่องสี่เหลี่ยม広辞苑 第6版【食パン】
# เวิลด์เบสบอลคลาสสิก 2023 รอบชิงชนะเลิศ
เวิลด์เบสบอลคลาสสิก 2023 รอบชิงชนะเลิศ  เป็นเกมสุดท้ายของการแข่งขันเวิลด์เบสบอลคลาสสิก 2023 ซึ่งเป็นการแข่งขันเวิลด์เบสบอลคลาสสิกครั้งที่ 5 ซึ่งเป็นการแข่งขันเบสบอลชายระดับนานาชาติที่รับรองโดยสหพันธ์เบสบอลและซอฟต์บอลโลกร่วมกับเมเจอร์ลีกเบสบอล การแข่งขันจัดขึ้นที่สนามเบสบอลโลนดีโปพาร์ค เมืองไมอามี รัฐฟลอริดา สหรัฐ เมื่อวันที่ 21 มีนาคม ค.ศ. 2023 เป็นคู่ระหว่างสหรัฐ เจ้าภาพกับการป้องกันแชมป์ของสหรัฐ และญี่ปุ่นซึ่งเป็นแชมป์สองสมัย ญี่ปุ่นชนะเกม 3 ต่อ 2 คว้าแชมป์เวิลด์เบสบอลคลาสสิกเป็นสมัยที่สาม โชเฮ โอทานิได้รับรางวัลผู้เล่นทรงคุณค่า

แตกต่างจากใน ค.ศ. 2009, 2013 และ 2017 ผู้เล่นตัวจริงของสหรัฐใน ค.ศ. 2023 ดึงดูดผู้เล่นที่โดดเด่นและดึงดูดความตื่นเต้นมากมายสำหรับรอบชิงชนะเลิศ ผู้จัดการทีมสหรัฐให้เครดิตไมค์ เทราต์ ซึ่งเป็นผู้เล่นทรงคุณค่าในเมเจอร์ลีก 3 สมัย ที่ยอมเข้าร่วมทีมก่อนกำหนด (ในเดือนกรกฎาคม ค.ศ. 2022) และทำให้การโน้มน้าวผู้อื่นให้เข้าร่วมทำได้ง่ายขึ้น
 อ้างอิง
# เกล็ดขนมปัง
เกล็ดขนมปัง หรือ ปังโกะ  เป็นส่วนผสมสำหรับ ทำอาหาร ที่ทำโดยการบดขนมปัง ให้เป็นผง ใช้สำหรับโรยใส่ ทำเป็นแป้งชุบของทอด โดยเฉพาะคัตสึ：『食彩の王国』 第413回「パン粉」 2月18日放送回（紹介記事は「食材のリスト」経由で閲覧可能）。

การทำ
ในประเทศญี่ปุ่นจะใช้เกล็ดขนมปังดิบที่สร้างจากขนมปังแผ่น เป็นที่นิยมและกลายเป็นกระแสหลักเนื่องจากเหมาะสำหรับใช้ในโยโชกุ ที่ใช้ทงกัตสึและอาหารทอด เมื่อใช้เกล็ดขนมปังดิบในการทอด ความชื้นที่มีอยู่ในเกล็ดขนมปังขนาดใหญ่ในน้ำมันที่ใช้ทอดจะถูกแทนที่ด้วยน้ำมันอย่างรวดเร็ว ส่งผลให้เนื้อสัมผัสกรอบและเบาเนื่องจากปฏิกิริยาของฟองอากาศละเอียด วิธีการนี้กลายเป็นที่นิยม และเกิดเป็นอาหารญี่ปุ่นที่มีเอกลักษณ์เฉพาะตัว เช่น เอบิฟราย ทงกัตสึ และ โครกเกะ

เนื่องจากเกล็ดขนมปังดิบนั้นยากต่อการเก็บรักษา จึงมีการสร้างเกล็ดขนมปังแห้งหยาบขึ้นโดยการทำให้แห้งเพื่อปรับปรุงการเก็บรักษา เกล็ดขนมปังที่จำหน่ายทั่วไปในญี่ปุ่นเป็นประเภทนี้ ขึ้นอยู่กับวิธีการอบขนมปังของวัตถุดิบ มีเกล็ดขนมปังอบในเตาอบ เช่นเดียวกับขนมปังทั่วไป เกล็ดขนมปังแบบคั่ว ที่อบโดยใช้ไฟฟ้ากระแสสลับกับแป้งโดยตรง (ขนมปังไฟฟ้า) และหัวเชื้อที่เติมแทนยีสต์ ถูกแบ่งออกเป็นเกล็ดขนมปังที่ยืดออกแบนราบ และอบด้วยความถี่สูง นอกจากนี้ เกล็ดขนมปังสีที่ทำจากขนมปังใส่สียังใช้เพื่อทำให้สีทอดดูดีขึ้น สำหรับใช้ในเชิงพาณิชย์全国パン粉工業協同組合連合会パン粉のおはなし

ภาพ
# เอบิฟราย
เอบิฟราย (海老フライ) เป็น อาหาร ที่มีต้นกำเนิดในญี่ปุ่น ทำโดยนำ กุ้ง ไป ทอด ในน้ำมันปรุงอาหารปริมาณมาก เป็นหนึ่งในอาหารทอด เป็นหนึ่งในตัวแทนของอาหารโยโชกุที่พัฒนาขึ้นในญี่ปุ่น

 ภาพรวม 
เป็นอาหารที่ทำโดยการทอดกุ้ง ในน้ำมันปริมาณมาก และมักรับประทานพร้อมผักต่าง ๆ เช่น กะหล่ำปลี แตงกวา และ มะเขือเทศ และมักรับประทานกับ ซอสทาร์ทาร์ หรือ ซอสวุร์สเตอร์เชอร์ ด้วย

สำหรับกุ้งที่ใช้นั้น ถ้าเป็นที่ร้านอาหารระดับสูงส่วนใหญ่จะใช้เป็นคุรุมะเอบิ แต่เนื่องจากผลกระทบของการจับที่ซบเซาและราคาที่สูงขึ้น ร้านอาหารหลายแห่งจึงมักใช้ กุ้งกุลาดำ นอกจากนี้ยังมีตัวอย่างการใช้ผลิตภัณฑ์ระดับสูง เช่น โคไรเอบิ (ไทโชเอบิ) กุ้งมังกรญี่ปุ่น และ กุ้งมังกรประเหลือง และอาจใช้กุ้งขาวราคาถูกสำหรับทำอาหารแช่แข็ง

มีทฤษฎีมากมายเกี่ยวกับที่มาของอาหารชนิดนี้ แต่ยังไม่เป็นที่แน่ชัด แต่ทฤษฎีที่เป็นตัวแทนแสดงไว้ด้านล่างในส่วนนี้

 ในปี 1900 ได้รับแรงบันดาลใจจากความนิยมของทงกัตสึ และเม็นจิคัตสึที่ร้านอาหารตะวันตก เร็งงาเตย์ (煉瓦亭) ใน กินซะ โตเกียว จึงคิดค้นของทอดที่คล้ายกัน中央区観光協会  はじめて物語マップ日本の西洋料理の歴史  西洋食文化の隆盛一度は食べたい！創業100年以上の老舗飲食店  「●『煉瓦亭』(東京都・銀座) 1895年（明治28年）創業の洋食レストランで、エビフライなど、煉瓦亭発祥」

 คิดค้นจากเกล็ดขนมปังทอดและ เท็มปุระ ในสมัยเมจิ โดยเกิดจากการผสมปลาทอด อาหารตะวันตก และเท็มปุระ ซึ่งเป็นอาหารสมัยเอโดะเข้าด้วยกัน食の研究所-食の源流探訪 「てんぷら×魚フライ」で誕生したエビフライ民友社編、『[家庭叢書第八巻 簡易料理]』p90、1895年、東京・民友社[[村井弦斎]食道楽続編 夏の巻]』p236、1913年、報知社
# เลส เฟอร์ดินานด์
เลสลี เฟอร์ดินานด์ (เกิด 8 ธันวาคม ค.ศ. 1966)Weekend birthdays, "The Guardian", (11 August 2007); retrieved 15 August 2007. เป็นโค้ชฟุตบอลชาวอังกฤษ อดีตนักฟุตบอลอาชีพและผู้เชี่ยวชาญด้านฟุตบอล 

ในฐานะกองหน้า เขาเล่นระดับอาชีพในพรีเมียร์ลีกโด่งดังกับควีนส์พาร์กเรนเจอส์, นิวคาสเซิลยูไนเต็ด, ทอตนัมฮอตสเปอร์, เวสต์แฮมยูไนเต็ด, เลสเตอร์ซิตี และโบลตันวอนเดอเรอส์ เขายังเล่นในตุรเคียกับเบชิกทัช และในฟุตบอลลีกกับเบรนต์ฟอร์ด, เรดดิง และวัตฟอร์ด ก่อนที่จะเป็นผู้เล่นอาชีพ เฟอร์ดินานด์เคยเล่นฟุตบอลนอกลีกกับทั้งเซาท์ฮอลและเฮย์ส เขาลงเล่นให้ทีมชาติอังกฤษไป 17 นัด และเป็นส่วนหนึ่งของทีมชาติอังกฤษในฟุตบอลชิงแชมป์แห่งชาติยุโรป 1996 และฟุตบอลโลก 1998 เขาเป็นผู้ทำประตูสูงสุดตลอดกาลอันดับที่ 11 ในประวัติศาสตร์ของพรีเมียร์ลีก โดยทำได้ 149 ประตู และทำอีก 49 แอสซิสต์

นับตั้งแต่เขาแขวนสตั๊ด เฟอร์ดินานด์ส่วนใหญ่ทำงานเป็นผู้เชี่ยวชาญด้านฟุตบอลทางทีวี แต่กลับมาร่วมงานกับทอตนัมฮอตสเปอร์อีกครั้งในตำแหน่งโค้ชกองหน้าในปี ค.ศ. 2008 เขายังคงอยู่กับสเปอร์สจนถึงปี ค.ศ. 2014 ก่อนจะกลับมาที่คิวพีอาร์ในตำแหน่งผู้อำนวยการฟุตบอล ในปี ค.ศ. 2015 เขาได้รับการเสนอชื่อให้รักษาการผู้จัดการทีมในช่วงสั้น ๆ